26 de juliol de 2016 13:35\nLa inviolabilitat del rei segons la Constitució\nManel Mas - 17 de desembre de 2020 0:27 0\nAquest és un tema del qual se n'ha parlat molts cops i la divisió d'opinions s'incrementa desfavorablement en contra del seu manteniment...\nEn dues setmanes que he estat de vacances han succeït tantes coses que no sé per on començar. Si més no intentaré fer un resum de les coses que més m’han cridat l’atenció.\nEncara no he entès els resultats de les últimes eleccions, no puc entendre la victòria del PP, especialment en alguns indrets: Destitució del batlle de Granada i augment de vots a favor seu. Corrupció a València i Madrid i victòria a ambdues comunitats. Possible multa de la UE per motiu del dèficit; baixada de la guardiola de les pensions, avaries dia sí dia també a rodalies… la llista és molt llarga i coneguda. A les xarxes socials corre l’acudit de què si Espanya estigués poblada de negres la majoria votaria al Ku Klus Klan.\nLes converses entre el ministre de l’interior i l’excap de l’oficina antifrau de Catalunya no ha tingut cap càstig electoral, ans al contrari, s’ha incrementat el vot espanyolista. Com més corruptela se li descobreix al PP, més vots a favor seu. Algú m’ho pot explicar?\nDesprés d’anys, alguns jutges valents estan disposats a revisar dos accidents on varen morir moltes persones, em refereixo a metro de València i el tren Alvia de Santiago de Compostela. En els dos casos la pressió per no admetre cap culpabilitat que pogués perjudicar el partit del govern ha estat immensa; era molt més fàcil carregar contra el conductor i exonerar Renfe i Adif en un cas i considerar un simple accident l’altre.\nEs compleixen 80 anys de l’inici de la guerra civil. Que ha fet el govern? Pràcticament res. El bisbe Cañizares fa una missa a major glòria del dictador Franco. TVE passa per la 2a cadena films franquistes que fan pudor i en van uns quants. Mentre resten més de 100.000 cadàvers en les cunetes repartides per tota la península. Tot això no m’hauria d’estranyar, al cap i a la fi, al Congrés de Diputats encara no ha arribat l’hora que es condemni la dictadura.\nA Gran Bretanya s’ha fet un referèndum (paraula maleïda a l’estat espanyol) i deixarà de formar part de la UE. Al cap de poc s’ha produït el relleu del primer ministre Cameron i al cap de 48 hores tenien una nova premiar. A Espanya estem sense govern des del 20D i encara no ha desaparegut el fantasma d’unes terceres eleccions. Això de Gran Bretanya és una veritable democràcia, en canvi això d’Espanya una monumental xirigota.\nBrussel·les obliga a Espanya que retorni unes ajudes, per import de 140 milions d’euros, que va rebre per un centre fantasma d’alta velocitat a Màlaga on s’havia de construir un centre d’assaig per a trens d’alta velocitat que incloïa un anell de 58km a Antequera i que va ser abandonat per l’executiu. Tampoc m’hauria d’estranyar, es porten gastats més de 50.000 milions en AVE i algunes destinacions, com ara Conca i Albacete, ja han estat cancel·lades per ruïnoses (nou passatgers de mitjana diària).\nParlant de trens, i per acabar, l’última pallassada. Ha estat inaugurada la línia de la Pobla de Segur. Té 88km i pertany a la Generalitat però… els primers 1.800 metres pertanyen a Renfe, és a dir, des de l’estació de Lleida d’on sortiran els trens fins a ser fora del nucli urbà, no és del govern. Resultat: han d’haver-hi dos conductors, el de Renfe farà sortir els trens i després ja podrà conduir l’empleat dels FGC. De pel·lícula!\nTot plegat amics lectors és el que fa que no consideri Espanya un país normal, no sé si el nom de xirigota és l’adequat però una veritable i moderna democràcia occidental no ho és, almenys, és la meva opinió.


L'Aixeta - El taller de paper\nEl taller de paper\nDonant a conèixer el meu ofici\nHe obert aquest espai per donar a conèixer el que he après en els quaranta anys que he dedicat al Paper Maixé i que ho pugueu aprendre vosaltres, ja us avanço que no és gens difícil i que és apte per a totes les edats\nSi bé totes les publicacions seran en obert, perque entenc que compartir coneixements ens enriqueix a tots, i que la cultura no té preu, les diferents modalitats de mecenatge us oferiran la posssibilitat de que us pugui ajudar o assessorar online de manera personalitzada si voleu portar a terme pel vostre compte alguns dels recursos que aniré penjant.\nDes del primer moment de la vostra subscripció, sigui del nivell que sigui, em podreu fer consultes o sol·licituts i/o contactar amb mi a través de la missatgeria interna de l’Aixeta.\nEspero que us resulti atractiva la meva proposta.\nEns anem veient per aquí, d’acord?\nPer dos eurets mensuals podràs participar al streaming exclusiu per a mecenes que faré una vegada al mes.\nI et regalaré una peça original del meu catàleg per valor màxim de 15€ (a partir de sis mesos de subscripció, acumulable en funció de la permanència)\nDescompte 5% en compres de material del catàleg de Cartrons\nPer cinc eurets estaràs convidat al streaming mensual.\nA partir de sis mesos de subscripció obtindràs una peça original del meu catàleg per valor màxim de 50€ acumulable en funció de la permanència.\nDescompte 10% en compres de material del catàleg de de Cartrons.\nAmb aquests 10 euros podràs participar al streaming tutorial que faré una vegada al mes.\nT’ofereixo fer una vídeo conferència tutorial individual i particular amb tu per guiar-te en la elaboració la peça que tu triis. (1 hora al mes en horari convingut )\nI et regalaré una peça original i personalitzada al teu gust del meu catàleg per valor màxim de 80€ (a partir de sis mesos de subscripció, acumulable en funció de la permanència)\nDescompte 15% en compres de material de Cartrons.\nPer aquesta quantitat al mes podràs participar en l’streaming mensual.\nTambé farem una video conferència tutorial al mes, i en horari convingut, de manera individual i particular amb tu per guiar-te en la elaboració de la peça que hagis triat.\nPer mig any de subscripció obtindràs com a obsequi una peça, o varies, dissenyades exclusivament per a tu i amb tu fins arribar al topall. (Valor màxim 200€)\nDescompte 20% en compres de material de Cartrons.\n50€ mensuals et donaran dret a participar en l’streaming Tutorial mensual.\nVídeo conferència tutorial individual i particular amb tu per guiar-te en la elaboració de la peça que hagis triat (2 al mes en horari convingut)\nMissatgeria instantània (Whatsapp, Signal, Discord, Telegram) per consultes relacionades amb la construcció de la peça que hagis triat.\nPer mig any de subscripció obtindràs com obsequi una o varies peces originals dissenyades amb tu fins arribar al topall. (Valor màxim 350€)\nDescompte 30% en compres de material de Cartrons.\nAquesta modalitat ha estat pensada per ser un curset o taller a distància i dissenyada per a colles que vulguin construir el seu propi bestiari, ja siguin capgrossos, dracs, gegants o a altres elements festius.\nTindreu la possibilitat de participar en l’streaming tutorial mensual (tots els membres del grup que ho desitgin).\nMissatgeria instantània (Whattap, Signal o altres)\nTutoratge per video trucada, en horari convingut. (2 a la setmana)\nStreamings-tutorials. (2 al mes en horari convingut)\nPer mig any de subscripció obtindràs com obsequi una peça original dissenyada exclusivament per a tu o vàries relacionades amb el tema que haurem treballat fins arribar al valor estipulat. (Valor màxim 2000€)\nDescompte del 35% en compres a Cartrons.


La Fundació Lluís Coromina - Espai Eat Art inaugura "I per postres'. Hiperpostres" del creatiu Xavier Escribà i el cuiner Pere Arpa - SIESTV\n16 abr. 2014 La Fundació Lluís Coromina – Espai Eat Art inaugura "I per postres’. Hiperpostres" del creatiu Xavier Escribà i el cuiner Pere Arpa\nLa inauguració tindrà lloc el 16 d’abril a les 19h a l’Espai Eat Art i l’exposició romandrà oberta fins al 31 de maig del 2014\nPosted at 09:26h in Cultura, Exposicions by siestv\nLa Fundació LLuís Coromina – Espai Eat Art presenta “… I per postres’ Hiperpostres”, una exposició que mostra el procés com a aprenentatge i com a obra d’art a través del contacte entre el pintor Xavier Escribà i el cuiner Pere Arpa del restaurant Ca l’Arpa, premiat amb una estrella Michelín.\nLa proposta que dóna origen a” … I per postres’. Hiperpostres” connecta un cop més amb la línia d’exploració iniciada per la Fundació Lluís Coromina – Espai Eat Art al voltant de les hibridacions possibles i utòpiques entre el món de l’art i el menjar. Una fórmula explorada en altres ocasions que continua establint nous vincles i recursos que retroalimenten el sector de les arts visuals i l’alta cuina.\nLa mostra “… I per postres’. Hiperpostres” és la materialització conceptual d’aquest xoc entre disciplines. En aquesta ocasió, l’artista Xavier Escribà (París, 1969) ha traslladat el seu taller a l’Espai Eat Art començant un intens procés creatiu en col.laboració amb Pere Arpa i la fotografia de Montse Lao.\nA “… I per postres’. Hiperpostres”, i sota la base del diàleg, l’intercanvi de coneixement i l’experimentació, Xavier Escribà i Pere Arpa participen d’una proposta en la qual el procés adquireix un paper capdall. “El projecte es va construint a partir del diàleg. És un procés misteriós. No ens coneixíem abans i fins el final no sabrem el resultat. Si alguna cosa es pot dir, es sabrà al final, la curiositat marca elcamí”, explica Escribà.\nMolts són el punts de trobada entre Escribà i Pere Arpa presents entre aquestes dues tradicions de la contemporaneïtat artística:\nUn cop més, la Fundación Lluís Coromina – Espai Eat Art esdevé el centre d’operacions, reflexió i intercanvi de dos mons de creativitat inesgotable i permeables: les arts visuals i el gastronòmic.\nart, Espai Eat Art, gastronomia, I per postres?. HIiperpostres, La Fundació Lluís Coromina, pascua, Pere Arpa, setmana santa, Xavier Escribà


Cassà de la Selva. La Residència Geriàtrica de Cassà incorpora 30 llits elèctrics gràcies als diners de l'herència rebuda l'any passat\nPublicat el Dimecres, 21 Desembre 2016 14:00 Escrit per Ajuntament de Cassà de la Selva\nLa Residència Geriàtrica de Cassà incorpora 30 llits elèctrics gràcies als diners de l'herència rebuda l'any passat\nDel total de 840.000 euros de l'herència, aproximadament 109.000 s'han destinat a la renovació de mobiliari.\nDurant l'any vinent es preveu adequar l'edifici al pla d'emergències, fer una unitat per a persones amb demència, una sala d'estimulació multisensorial i ampliar la sala d'activitats, entre d'altres renovacions de mobiliari i material.\nLa Residència Geriàtrica Sant Josep de Cassà va substituir la setmana passada els últims trenta llits convencionals per altres d'elèctrics que inclouen carros elevadors i milloren el benestar dels usuaris. La inversió del nou mobiliari s'ha pogut fer gràcies a l'herència de 840.000 euros que una anciana va deixar a la Residència l'any passat. Durant aquest any s'han estudiat les inversions més eficients que es podien fer amb aquests diners.\nDel total de 840.000 euros, aproximadament 109.000 s'han destinat a la renovació de mobiliari. A banda dels llits, la Residència incorporarà els propers dies noves butaques elèctriques i adaptarà les habitacions on les actuacions són més urgents. La resta de diners destinats a la renovació de mobiliari s'aniran gastant al llarg dels propers anys.\nDurant aquest any els Serveis Tècnics de l'Ajuntament han actualitzat el Pla d'emergències de la Residència Geriàtrica, que preveu actuacions d'adequació de l'espai. És per això que de cara al 2017 es duran a terme totes les actuacions de millora de la instal·lació per fer-la més accessible i adaptada a les necessitats dels usuaris, com per exemple ampliar determinades sales o adequar els lavabos de les habitacions. També es preveu fer una unitat per a persones amb demència i una sala d'estimulació multisensorial destinada als malalts d'Alzheimer en la qual hi haurà diversos elements que permetran estimular el tacte i la vista. Una de les noves sales portarà el nom de l'anciana que va deixar l'herència a la Residència Geriàtrica Sant Josep com a mostra d'agraïment.


Un contracte mercantil és un document jurídic que regeix les relaciones mercantils entre dues parts, como, per exemple, un venedor i un comprador. El contracte és mercantil en el moment que és redactat per un comerciant o si es realitza en el marc d’un acte de caràcter mercantil. Si el contracte se celebra entre un comerciant i un particular, parlem d’un acte mixt.\nPer tal que un contracte mercantil sigui vàlid, aquest haurà de contenir una determinada quantitat d’informació jurídica específica: clàusules precises relatives a l’objecte del contracte, els preus, la resolució de possibles litigis, així com la identitat d’ambdós signants i les condicions de l’acord, entre altres.\nQuan has de traduir el teu contracte comercial a l’anglès?\nEn molts casos pot ser necessària la traducció d’un contracte mercantil a l’anglès: obertura d’una filial en un país de parla anglesa, activitats d’importació-exportació, associacions o col·laboracions comercials internacionals, etc.\nPer la qual cosa, es tracta d’una etapa fonamental per garantir la transacció entre dos interlocutors de llengües diferents.\nEl contracte mercantil s’ha de traduir a l’anglès quan sigui la llengua d’una de les parts, però l’anglès també pot ser la llengua de referència per facilitar la comunicació entre ambdós signants.\nCom s’ha de realitzar la traducció d’un contracte mercantil a l’anglès?\nTenint en compte l’objectiu d’aquest tipus de documents, és fonamental recórrer a un professional amb experiència per traduir un contracte mercantil a l’anglès de manera adequada. El més mínim error d’interpretació o descuit lingüístic pot desvirtuar la totalitat del document i causar importants perjudicis en cas de litigi.\nPer tant, la traducció dels contractes mercantils a l’anglès ha de ser realitzada per traductors especialitzats en traducció jurídica. Només un traductor d’aquest tipus pot captar totes les especificitats d’un document tan tècnic i realitzar una traducció impecable, fidel a l’original i que respecti les normes jurídiques i els codis culturals locals.\nIgualment, la llengua materna del traductor ha de ser l’anglesa (un traductor sempre tradueix cap a la seva llengua materna), i ha de ser originari del país al qual va dirigida la traducció.\nPer exemple, per traduir un contracte mercantil per a un client dels Estats Units, el més adequat és adreçar-se a un traductor nord-americà. Existeixen nombroses diferències de vocabulari, gramàtica i ortografia entre l’anglès britànic i l’americà.


La Diputació completa el lliurament dels equips de protecció individual a les brigades forestals\nEls gerents de l'empresa pública Divalterra lliuren en Llíria els equips (EPI’s) amb una inversió propera als 900.000 euros\nLa localitat de Llíria ha acollit aquest divendres el lliurament dels nous equips de protecció individual als brigadistes forestals de la Diputació de València situats al nord de la província. Si dimecres passat va estar el president de la Diputació, Jorge Rodríguez, qui es va desplaçar fins l'Alcúdia de Crespins per lliurar els nous equips als brigadistes del sud de la província, hui han estat els gerents de l'empresa de la Diputació de València, Divalterra, Xavier Simón i Agustina Brines, acompanyats per l'alcalde de Llíria, Manuel Civera, els qui han completat el lliurament del nou vestuari a les brigades forestals, en una trobada que ha reunit a més de 300 persones entre brigadistes i coordinadors.\nLa inversió de la Diputació de València en el nou equipament per als brigades forestals ascendeix fins els 877.000 euros, dels quals més de 680.000 euros s'han destinat a la indumentària; 75.000 euros als cascs per a la intervenció en incendis; 75.000 euros per als cascs i ulleres utilitzades en treballs de silvicultura; i uns 45.000 euros en botes.\nEls brigadistes vestiran uniformes de més qualitat gràcies a l'increment del gramatge de les diferents peces i a una major elasticitat que permetrà una major resistència als estrips. Així mateix, el nou vestuari compta amb tancaments i connexions ràpides per disminuir el temps de resposta davant les emergències.\nTambé s'han introduït canvis per millorar la comoditat de les peces, que per primera vegada compta amb dissenys adaptats al patronatge femení, i inclou peces tècniques i tèrmiques. Pel que fa al bus antiincendis, passa de ser d'una peça a estar compost per jaqueta i pantalons.\nXavier Simón ha afirmat durant l'acte que "això és una mostra més de la implicació del president Jorge Rodríguez amb les brigades forestals, que passa per millorar la seua formació i dotar-les de les millors eines perquè puguen fer la seua feina amb les màximes garanties de seguretat i comoditat".\nAixí mateix, Simón ha recordat que "la borsa de treball per a la cobertura de vacants ja està en marxa, i serà el punt de partida per a la creació de les brigades verdes", tal i com va avançar el president durant la primera part del lliurament d'equipament tècnic, a l'Alcúdia de Crespins.\nPer la seua part, Agustina Brines ha assenyalat que "2017 ha estat un any de molta feina a nivell intern, on els mateixos brigadistes han participat en primera persona aportant els seus suggeriments durant les reunions que s'han mantingut amb tot el col·lectiu", i ha afirmat que "2018 ens permetrà recollir els fruits d'aquest treball", ha avançat Brines.


Obert el termini perquè els centres escolars sol·liciten participar en les Escoles Esportives València del curs 2021-22 - Fundación Deportiva Municipal Valencia\nObert el termini perquè els centres escolars sol·liciten participar en les Escoles Esportives València del curs 2021-22\n8 juny, 2021 • Escoles Esportives, Notícies\nJa està obert el termini de sol·licitud per als centres escolars d’infantil, primària i secundària de les Escoles Esportives del curs 2021-2022. Aquestes escoles estan dirigides a tots els alumnes i totes les alumnes en les diferents etapes d’edat escolar, és a dir, de 4 a 18 anys.\nLes sol·licituds poden ser presentades fins al 22 de juny, per tots aquells centres educatius interessats, a través de la pàgina web de la FDM.\nLes activitats de les Escoles Esportives són dirigides per personal esportiu i docent, amb un programa supervisat per la Fundació Esportiva Municipal i les federacions esportives corresponents.\nA través de l’activitat física i dels valors de l’esport, les Escoles Esportives tenen com a objectiu:\nIntegrar a totes i tots els escolars\nLes activitats són de caràcter voluntari, complementàries a l’assignatura d’Educació Física, i tots els grups són mixtos.\nLes classes s’imparteixen en horari no lectiu i en dies laborables, amb la intenció de facilitar la conciliació familiar de les mares i els pares treballadors amb les seues filles i fills en edat escolar.\nEls centres escolars que sol·liciten la concessió d’Escoles Esportives hauran de cedir les seues instal·lacions esportives en horari extraescolar. La realització i distribució d’aquestes activitats es fixarà en relació al nombre d’alumnes de cada centre.\nPer a obtindre més informació sobre les Escoles Esportives, els usuaris tenen ja a la seua disposició el programa del curs 2021/22, on es troba la normativa, preus, itinerari esportiu-educatiu i altra informació imprescindible per a conéixer millor el programa.\nL’oferta esportiva compta amb un total de 23 esports entre els quals es troben: Activitat Física Base, preesport, escacs, atletisme, bàdminton, bàsquet, handbol, colpbol, esgrima, Esport Adaptat (FESA), Esports per a Persones amb Discapacitat Intel·lectual (FEDI), futbol sala, futbol femení, gimnàstica, hoquei, judo, karate, frontenis, pilota valenciana, rugbi, triatló, tennis de taula, voleibol i waterpolo.\nLes Escoles Esportives estan organitzades per les Federacions i associacions esportives en col·laboració amb la Fundació Esportiva Municipal de l’Ajuntament de València.